РЕПУБЛИКА БЪЛГАРИЯ
ТРИДЕСЕТ И ДЕВЕТО НАРОДНО СЪБРАНИЕ
Проект!
Законопроект за изменение и допълнение
на Закона за специалните разузнавателни средства
Обн., ДВ, бр. 95 от 21 октомври 1997 г., изм, бр. 70 от 1999 г.
§ 1. Създава се ал. 4 на чл. 2 със следното съдържание:
"(4) При използването на специални разузнавателни средства
задължително се съставя протокол."
§ 2. Чл. 4 се изменя така:
"Чл. 4. В изключителни случаи специални разузнавателни сред-
ства могат да се използват и когато това се налага за защита на сигур-
ността на страната."
§ 3. В чл. 12, ал- 1, т.З накрая се поставя запетая и се допълва с
израза "когато тя е застрашена".
§ 4. В чл. 13 се правят следните промени:
1. В ал. 1 т. 1 придобива следната редакция:
"1. националните и териториални служби на НСБОП,"
2. Създава се т. 6 със следното съдържание:
"6. Националната полиция."
§ 5. В чл. 15 се правят следните изменения:
1. В ал. 2 отпадат думите "и предоставеното искане".
2. Ал. З придобива следната редакция:
"(З) Отказът на органа по ал. 1 може да се обжалва пред предсе-
дателя на съответния апелативен съд или изрично упълномощен от него
заместник-председател, който се произнася незабавно."
§ 6. В чл. 18, ал. 1 думите "или заплаха за националната сигур-
ност" се заменят с израза "или в случаите на опасност от извършване
на престъпление против националната сигурност", а думите "или на пис-
мено упълномощения от него секретар на МВР" отпадат.
§ 7. Чл. 19 придобива следната редакция:

"Чл.19. Органът по чл. 15 може да поиска преди изтичане на срока
прекратяване на използването на специални разузнавателни средства,
за което писмено уведомява министъра на вътрешните работи."
§ 8. В чл, 22 се създава ал. З със следното съдържание:
"(З) В случаите по ал. 1 и ал. 2 се съставя протокол."
§ 9. В чл. 25 се правят следните изменения й допълнения:
1. Създава се нова ал. 2 със следното съдържание:
"(2) Резултатите от използването на специални разузнавателни
средства се предоставят само на органа, направил искане за използ-
ването им. По негова преценка могат да се предоставят по компетент-
ност и на други органи."
2. Ал. 5 придобива следната редакция:
"(5) Материалните носители се съхраняват в оперативно-техни-
ческите служби два месеца след изтичане на срока на прилагане на
специалното техническо средство."
3. Алинеи 2, 3, 4 и 5 стават съответно 3, 4, 5 и 6.
§ 10. Чл. 30 придобива следната редакция:
"Чп. 30. (1) При получаване на резултати извън направеното иска-
не министърът на вътрешните работи е длъжен в двадесет и четири ча-
сов срок да уведоми органа, поискал използване на специални разузна-
вателни средства, за получените резултати.
(2) Органът, отправил искане за използване на специални разуз-
навателни средства, е длъжен в двадесет и четири часов срок от уве-
домлението по ал. 1 да уведоми компетентния орган за тях."
§ 11. В чл. 34 се правят следните изменения:
1. В ал. 1 след израза "от министъра на вътрешните работи" се до-
бавя и "председателите на окръжни съдилища в страната, съответно Со-
фийски градски съд."
2. Създава се ал. З със следното съдържание:
"(З) Министърът на вътрешните работи утвърждава вътрешнове-
домствени правила за използването на специални разузнавателни
средства и информацията, получена при тяхното използване.

Вносители:
МихаилМиков
Татяна Дончева
Ангел Найденов

МОТИВИ
към Законопроекта за изменение и допълнение
на Закона за специалните разузнавателни средства
Уважаеми дами и господа народни представители,
Внасяме този законопроект във връзка с поредния скандал по
повод евентуална злоупотреба със специални разузнавателни средства.
Очевидно е, че приетият през 1997 г. Закон за специалните разуз-
навателни средства не дава достатъчно гаранции срещу нерегламенти-
рано подслушване на граждани, даже и министри, от органите на МВР.
Още по-сериозни трябва да бъдат гаранциите за използване на
получената чрез СРС информация само за целите на закона. Сега
предвидените правомощия на вътрешния министър крият сериозна
опасност от употреба на информация, събрана със СРС, за политически
цели.
Необходимо е в контрола върху използването на СРС да участва
и съдът като гаранция за законосъобразност при накърняването на едни
от най-сьществените конституционни права. Така се постига засилване
на гражданския контрол в една твърде деликатна за обществото сфера
от дейността на МВР.
Във внесения законопроект се ограничава кръгът от субекти,
имащи право да искат използване на СРС, доколкото сега той е необос-
новано широк. Досегашните случаи на неразрешено използване на
специални разузнавателни средства при заплаха за националната
сигурност се стесняват, като се предвижда неразрешено използване на
СРС да е законодопустимо само в случаите на опасност от извършване
на конкретно престъпление против националната сигурност. В тези
изключителни случаи само министърът би трябвало да има право да
разпорежда използването на специални разузнавателни средства.
Предвижда се конкретизиране на процедури при използването на
специални разузнавателни средства, информацията, придобита чрез тях
и документооборота.
Основна цел на внесените предложения за изменение и допълне-
ние на закона е засилване на гражданския контрол и създаване на за-
конови препятствия пред злоупотреба с права в системата на МВР
10 декември 2002 г.
Вносители:
Михаил Миков
Татяна Дончева
Ангел Найденов